**14.04.2020. UTORAK**

Dragi moji učenici!


Nadam se da ste se uspjeli barem na kratko odmoriti.

Evo nas u još jednom tjednu nastave na daljinu! Želim vam pregršt novih znanja i lakih zadataka te puno dobre zabave!

**HRVATSKI JEZIK**

**NOVA ANTENA – čitam i razumijem pjesmu**

* Pogledaj kroz prozor. Vidiš li negdje na nekom krovu antenu? Na koga nalikuje?

****

*\*antena*- naprava za primanje

televizijske slike ili zvučnog signala

* Otvori udžbenik na str. 109. (preklopnica).

Pročitaj pjesmu Ratka Zvrke, *Nova antena*, naglas. Pazi na znakove na kraju rečenica.

Ako si zadovoljan /zadovoljna svojim čitanjem nastavi dalje.

* PRISJETI SE: **Jesne** rečenice izriču da nešto jest. (Danas **je** lijep dan.)

**Niječne** rečenice izriču da nešto nije. (Danas **nije** lijep dan.)

* Otvori radnu bilježnicu na str. 107, lako ćeš riješiti zadatke.
* Odmori se. Budi roda. Stoji na jednoj nozi dok ne nabrojiš do polovice broja 20. Ponovi isto s drugom nogom.

Napravi 4 puta po dva žablja skoka i hop u pisanku.

* Potpunom rečenicom odgovori na 4. i 5. pitanje ispod teksta u udžbeniku na str. 109.

Odgovore napiši u pisanku, jedan ispod drugog.

Ne zaboravi napisati nadnevak, naslov pjesme i ime pjesnika.

* Nauči pjesmu izražajno čitati!

**MATEMATIKA**

**MNOŽENJE BROJA 10, DIJELJENJE BROJEM 10 – vježbamo**

* Usmeno naglas računaj prema sljedećem primjeru.

**70 : 10 = 7 jer je 7 ꞏ 10 =70**

100 : 10 =

40 : 10 =

10 : 10 =

90 : 10 =

* Riješi 92. i 93. stranicu u radnoj bilježnici.
* Za svaki broj na listu reci njegov **deseterokratnik.** *Zadani broj pomnoži s 10.* <https://wordwall.net/hr/embed/18b1262e6af6454ba1a6f5a9f9e49cbd?themeId=27&templateId=70>
* Za svaki broj na listu reci njegovu **desetinu.** *Zadani broj podijeli brojem 10.* <https://wordwall.net/hr/embed/1d12979cf826438db2f67de2a6b33f2c?themeId=27&templateId=70>
* Za one koji žele više: ZZ str. 108. i 109. ( **Ako riješiš, fotografiraj i pošalji učiteljici).**
* Samovrednovanje nakon ponavljanja. *Procijeni o sebi.*

Sve brojeve točno množim i dijelim brojem 10.

Većinu brojeva točno množim i dijelim brojem 10.

Potrebna mi je velika pomoć. 

**PRIRODA I DRUŠTVO**

**DIJETE I ZDRAVLJE – ponavljamo**

* Danas ćemo ponoviti sve što ste naučili o djetetu i zdravlju
* Prolistajte, pročitajte, pogledajte fotografije u udžbeniku od str.66. do 75.
* Pred vama se nalazi jedna umna mapa koja je nedovršena. Vaš će zadatak biti precrtati umnu mapu u bilježnicu i svrstati ponuđene riječi i rečenice u određeni dio umne mape

**DIJETE I ZDRAVLJE**

SVRSTAJ OVE RIJEČI I REČENICE U UMNU MAPU.

PRIPAZI POD KOJI NASLOV ĆEŠ IH ZAPISATI.

POMOZI SI S UDŽBENIKOM.

* glavni dijelovi tijela: glava, vrat, trup, udovi
* dijete raste u majčinu tijelu
* raznolika hrana
* šetnje, izleti, igre na svježem zraku
* nakon rođenja brzo raste i mnogo uči
* higijena tijela
* dječaci i djevojčice jednako su vrijedni
* dnevni obroci: zajutrak, doručak, ručak, užina i večera
* 194 Hitna pomoć
* odmor, dovoljno sna
* redovito cijepljenje i liječnički pregledi
* bolnice, ljekarne, dom zdravlja
* žitarice, voće, povrće, meso, mliječni proizvodi

**Za ovaj zadatak imaš vremena do 17.04. Fotografiraj i pošalji ispunjenu umnu mapu učiteljici.**

Ponovi putem poveznica. Pročitaj, gledaj, slušaj, riješi zadatke!

<https://hr.izzi.digital/DOS/3556/3569.html>

<https://hr.izzi.digital/DOS/1109/3616.html>

**LIKOVNA KULTURA**

|  |
| --- |
| **Omiljeno voće/povrće - kontrast toplih i hladnih boja, časopisni kolaž papir** |

**Omiljeno voće/povrće - kontrast toplih i hladnih boja, časopisni kolaž papir**

* Tople i hladne boje. Pogledaj kratki video zapis o toplim i hladnim bojama. Pozorno prati upute jer će i tvoj zadatak biti isti. <https://www.youtube.com/watch?v=VW6vgnqn-I4&list=PLhE5H-JM9CvGKEbbdsjYgh-U5IinCHmKB&index=5&t=0s>
* Zadatak: Pomoću toplih i hladnih boja iz različitih letaka ili časopisa složi oblik svog omiljenog voća ili povrća (**jedno voće ili jedno povrće).**

**VAŽNO!** Pazi na veličinu oblika s obzirom na veličinu papira. Pripazi da se na tvom radu može uočiti kontrast toplih i hladnih boja.

* **Rad fotografiraj i pošalji učiteljici.**